EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Soolise Võrdõiguslikkuse Instituudi 2011. aasta eelarve täitmisele 
heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Soolise Võrdõiguslikkuse Instituudi 2011. aasta lõplikku raamatupidamise aasta ­
aruannet,  
— võttes arvesse kontrollikoja aruannet Euroopa Soolise Võrdõiguslikkuse Instituudi eelarveaasta 2011 
raamatupidamise aastaaruande kohta koos instituudi vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1922/2006, 
millega luuakse Euroopa Soolise Võrdõiguslikkuse Instituut, (  4 ) eriti selle artiklit 14,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 
185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ning naiste õiguste ja soolise võrdõiguslikkuse komis ­
joni arvamust (A7-0081/2013),  
A. arvestades, et Euroopa Soolise Võrdõiguslikkuse Instituut („instituut”) loodi määruse (EÜ) nr 1922/2006 
alusel ja on alates 15. juunist 2010 iseseisev;  
B. arvestades, et kontrollikoda märkis, et ta leidis piisavalt kinnitust instituudi 2011. aasta raamatupida ­
mise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;  
C. arvestades, et 2011. aasta oli instituudil alles esimene täispikk tegevusaasta, kuna instituut on majan ­
duslikult ja halduslikult iseseisev alates 2010. aasta juunist;ET L 308/236 Euroopa Liidu Teataja 16.11.2013  
( 1 ) ELT C 388, 15.12.2012, lk 98.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 403, 30.12.2006, lk 9.  
( 5 ) EÜT L 357, 31.12.2002, lk 72.
D. arvestades, et instituudi struktuur põhineb instituudi loomise määruses määratletud volitustel ja üles ­
annetel ning instituudi haldusnõukogu poolt 2010.–2012. aasta keskpikas tööprogrammis ja aasta 
tööprogrammis heaks kiidetud eesmärkidel;  
E. arvestades, et instituudi 2011. aasta üldeelarve oli 7 530 000 eurot, mis võrreldes 2010. aasta 
5 678 123,09 euro suuruse eelarvega oli 32,6 % rohkem; arvestades, et instituudi eelarvet rahastab 
täies ulatuses liit;  
F. arvestades, et pärast seda, kui tulemist lahutati 2 650,64 euro suuruses summas vahetuskursi erinevusest 
tekkinud kulu, mis kanti raamatupidamise aruandesse komisjoni ees oleva kohustusena, jäi instituudi 
eelarve 2011. aasta lõpus ülejääki summas 1 156 400,29 (  1 ); 
Eelarvehaldus ja finantsjuhtimine  
1. tuletab meelde, et instituut sai 15. juunil 2010 halduslikult ja majanduslikult iseseisvaks; märgib, et selle 
tulemusena alustati peaaegu kõiki 2010. aasta hankemenetlusi 2010. aasta viimases kvartalis;  
2. märgib, et eelarve täitmine põhineb modifitseeritud kassapõhisel raamatupidamisarvestusel, mis tähen ­
dab, et ülekantud maksete assigneeringud kirjendatakse koos tehtud maksete ja saadud tuludega;  
3. võtab raamatupidamise aastaaruande põhjal teadmiseks, et makseid sooritati 2011. aastal tõhusamalt 
kui 2010. aastal ning et paranemist oli näha kõigis jaotistes; märgib instituudi raamatupidamise aasta ­
aruande põhjal, et eelarve täitmise määr oli 2011. aasta lõpuks maksete assigneeringute osas 44,19 % ja 
kulukohustuste assigneeringute osas 88,54 %;  
4. võtab raamatupidamise aastaaruande (  2 ) põhjal teadmiseks, et jaotises 1 „Personalikulud” suurenes 
maksete täitmise määr 2011. aastal 88,49 %-le (2010. aastal oli see 49,19 %); palub instituudil teavitada 
eelarve täitmisele heakskiidu andmise eest vastutavat institutsiooni edasistest meetmetest, mida on 
võetud selle määra parandamiseks;  
5. võtab raamatupidamise aastaaruande põhjal teadmiseks, et jaotises 2 „Halduskulud” suurenes maksete 
täitmise määr 2011. aastal 34,71 %-le (2010. aastal oli see 28,99 %); palub instituudil teavitada eelarve 
täitmisele heakskiidu andmise eest vastutavat institutsiooni edasistest meetmetest, mida on võetud selle 
määra parandamiseks, kuna väike täitmise määr näitab raskusi eelarve planeerimises ja täitmises;  
6. teeb raamatupidamise aastaaruande põhjal tähelepaneku, et jaotises 3 „Tegevuskulud” oli maksete 
täitmise määr väga väike – 18,36 %; märgib, et see on tingitud märkimisväärsest hulgast hangetest, 
mis kuulutati välja 2010. aasta viimases osas pärast seda, kui instituut sai sama aasta juunis halduslikult 
sõltumatuks; palub instituudil teavitada eelarve täitmisele heakskiidu andmise eest vastutavat institut ­
siooni edasistest meetmetest, mida on sellest ajast võetud selle määra parandamiseks, kuna väike 
täitmise määr näitab raskusi eelarve planeerimises ja täitmises;  
7. märgib raamatupidamise aastaaruande põhjal, et 2012. aastasse kanti üle 3 339 551,93 euro kuluko ­
hustuste assigneeringuid, mis olid 2011. aasta lõpuks kulukohustustega seotud, kuid veel välja maks ­
mata, ja mis kokku moodustab 50 % kõigist kulukohustustest; märgib ka, et ülekantud, kuid tühistatud 
(st aastast 2010 üle kantud, kuid 2011. aastal välja maksmata jäetud) assigneeringute kogusumma oli 
295 741,61 eurot, sest tegemist oli esimese täismahus toimimise aastaga, mille jooksul töötajad alus ­
tasid esimest korda eri hankemenetlusi ning algatasid aasta teises pooles mitmeid tegevusi, sh viimasel 
minutil esitatud taotlus ühe eesistumisaja ürituse korraldamiseks, ja muid tegevusi; palub instituudil 
teavitada eelarve täitmisele heakskiidu andmise eest vastutavat institutsiooni meetmetest, mida on 
võetud, et tagada edaspidi eelarve täitmise rahuldav määr;ET 16.11.2013 Euroopa Liidu Teataja L 308/237  
( 1 ) 2011. aasta raamatupidamise aruanne, lk 22.  
( 2 ) 2011. aasta raamatupidamise aruanne, lk 34.
8. võtab raamatupidamise aastaaruande põhjal teadmiseks, et instituut ei järginud 2010. aasta lõpul 
vajalikku kohustuste tühistamise menetlust ja kõik automaatsed ülekandmised toimusid;  
Raamatupidamisarvestus  
9. märgib, et 2010. aastal määras instituut töötajatele kindlaks finantsjuhtimise ülesanded ja töötas välja 
raha liikumise skeemi kulukohustuste puhul; märgib lisaks, et 2010. aasta lõpuks nimetas instituut kõik 
finantsjuhtimises osalejad ning määras kindlaks nende rolli ja ülesanded;  
10. tõdeb, et instituut sai komisjonilt kolm rahaülekannet kokku 7 530 000 euro väärtuses (vastavalt 
3 390 000 eurot esimese, 2 070 000 eurot teise ja 2 070 000 eurot kolmanda ülekandega);  
Avalikud hanked  
11. võtab raamatupidamise aastaaruande põhjal teadmiseks, et instituut registreeris 2011. aastal seoses 
finantstehingutega kuus erandit, mida arutati juhtkonnaga, rühmajuhtidega ja asjaomaste töötajatega, 
et edaspidi vigu vältida; palub instituudil teavitada eelarve täitmisele heakskiidu andmise eest vastutavat 
institutsiooni edasistest meetmetest, mida on võetud selle puuduse kõrvaldamiseks;  
12. märgib, et 2011. aastal viidi tegevuse ja halduse valdkonnas lõpule 123 hankemenetlust ning et hanked 
moodustasid kokku umbes 50 % instituudi üldeelarvest; märgib ka, et 2011. aasta hanketegevus viidi 
ellu vastavalt 2011. aasta tööprogrammile;  
Personal  
13. võtab raamatupidamise aastaaruande põhjal teadmiseks, et instituut võttis 2011. aastal tööle kolm 
ajutist teenistujat ja kolm lepingulist töötajat (2010. aastal võttis instituut tööle 23 ajutist teenistujat) 
ja täitis sellega 94 % oma ametikohtade loetelust (2010. aastal oli see 92,3 %); väljendab heameelt selle 
üle, et instituudi ametikohtade loetelus ette nähtud ametikohtade täitmise määr on suurenenud, sest see 
aitab kaasa instituudi tõhusale tööle;  
14. võtab siseauditi talituselt saadud teabe põhjal teadmiseks, et instituudis toetavad personalieeskirjade 
sätete rakendamist eri poliitikavaldkonnad, strateegiad, menetlused ja suunised; märgib, et mõned 
aspektid on veel väljatöötamisel ja peaksid valmima hiljem, eelkõige IT-vahendite kasutuselevõtt perso ­
nalijuhtimises (nt sellistes küsimustes nagu ametijuhendite väljatöötamine, isiklike eesmärkide seadmine 
ja individuaalsete koolituskavade formaliseerimine); palub instituudil teavitada eelarve täitmisele heaks ­
kiidu andmise eest vastutavat institutsiooni eespool nimetatud küsimuste suhtes võetud edasistest 
meetmetest;  
Tulemuslikkus  
15. tunneb heameelt instituudi 8. septembri 2011. aasta teise eelhindamisaruande üle, milles keskendutakse 
instituudi konkreetsetele eesmärkidele ja tegevusele ning seatakse eesmärgiks anda instituudi juhtkon ­
nale nõu eesmärkide ja tegevuste lõplikul viimistlemisel; juhib tähelepanu sellele, et majanduskriisi ja 
kokkuhoiu tingimustes peab instituut osutama teenuseid võimalikult kulutõhusalt, seadmata seejuures 
ohtu talle antud oluliste ülesannete tulemuslikku täitmist;  
16. tunneb heameelt selle üle, et instituut on loonud ressursi- ja dokumentatsioonikeskuse, mis on Euroo ­
pas ainulaadne allikas, kust saada institutsioonilist ja metoodilist soolise võrdõiguslikkuse alast teavet;  
17. rõhutab, et instituudi eesmärgid ja ülesanded nõuavad instituudi raamistikus eraldi allüksuse säilitamist;ET L 308/238 Euroopa Liidu Teataja 16.11.2013
Asukoht  
18. märgib instituudi aastaaruande põhjal, et 1. märtsil 2010 viidi instituudi personal ajutistest ruumidest 
Brüsselis üle instituudi alalisse asukohta Leedus Vilniuses;  
19. võtab aastaaruande põhjal teadmiseks, et Leedu Vabariigi valitsus tagas instituudi büroo üüri tasumise 
kaheks aastaks kuni 15. detsembrini 2011;  
20. tunneb heameelt selle üle, et ainulaadse algatusena püütakse koostöös Vilniuses asuvate liidu asutuste 
muude esindustega (komisjoni esindus ja Euroopa Parlamendi infobüroo) leida ühised ruumid; märgib, 
et hiljuti rajatud ELi maja on osutunud vajalikuks, see tagab koostoime ning suurendab liidu nähtavust 
ning toob kaasa kulude kokkuhoiu ja vara ühiskasutuse;  
Siseaudit  
21. väljendab heameelt instituudis 2011. aastal siseauditi talituse tehtud esimese auditi üle; võtab siseauditi 
talituse aruande (  1 ) põhjal teadmiseks, et siseauditi 31. detsembri 2011. aasta aruannetes ei olnud ei 
lahendamata kriitilise tähtsusega ega väga olulisi soovitusi;  
22. märgib, et siseauditi talitus kontrollis 2011. aasta detsembris instituudis piiratud ulatuses sisekontrolli ­
standardite rakendamist; märgib, et instituut aktsepteeris soovitust, mis puudutas tema sisekontrolli ­
standardite rakendamise protseduuri lõpetamist, ning et juhtkond võttis vastu 2012. aastal ellu viidava 
tegevuskava; palub instituudil teavitada eelarve täitmisele heakskiidu andmise eest vastutavat institut ­
siooni meetmetest, mida on seoses soovitustega võetud;  
23. tõdeb, et siseauditi talituse riskianalüüs tuvastas teatavad protsessid, (  2 ) mida ei saanud siseauditi talituse 
auditikavas käsitleda, sest hinnangu kohaselt olid kontrollimehhanismid kas ebapiisavad või puudusid 
üldse;  
24. võtab teadmiseks kontrollikoja tähelepaneku, et instituudil on vaja parandada põhivara inventuuri 
dokumenteerimist ja viitkulude prognoosimist;  
25. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  3 ) ametite tulemuste, finantsjuhtimise ja kontrolli kohta.ET 16.11.2013 Euroopa Liidu Teataja L 308/239  
( 1 ) Siseauditi 2011. aasta aruanne, lk 6.  
( 2 ) Siseauditi 2011. aasta aruanne, lk 4.  
( 3 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).